કોઈપણ પાત્ર એની લાક્ષણિકતા રજુ કરે છે. મેં અમુક લોકોને જોયા છે, જે રાવણ, દુર્યોધન એવા પાત્રોથી જ વધુ પ્રભાવિત હોય… ખબર નહિ, એ પાત્રથી પ્રભાવિત શું કામ હશે ??? કાં તો એ પાત્ર તેમના જીવનની વધુ સમીપ હશે અને કાં તો એ પાત્રમાં તેમને કઈક સારી બાબત પણ દેખાઈ હશે. અને બીજા અર્થમાં કહીએ તો પોઝીટીવ કરતા નેગેટીવ પાત્ર તરફ ઝુકાવ વધુ આકર્ષે. અને ફિલ્મી શબ્દોમાં કહીએ તો હીરો કરતા વિલન વધુ ગમે. ખાસ કરીને બાળપણના સમયમાં. કારણ કે, હીરો સીધો, સરળ, બિચારો ને બાપડો હોય અને વિલન હમેશા મજબુત, તાકાતવર, અને સક્ષમ હોય એવું વર્ણવવામાં આવે ને પછી માની લેવામાં આવે. ફિલ્મોમાં પણ હીરો કરતા વિલન વધુ યાદ આવે… મુગેમ્બો…ગબ્બર…પણ સવાલ એ થાય કે આ વિલન્સ એટલે કે રિયલ વિલન્સ અમરીશપુરી, સદાશિવ ઓમરાપુરકર, અમજદ ખાન, ડેની, અનુપમ ખેર પણ રીયલ લાઈફમાં આ અભિનય પાત્રો વિશે શું વિચારતા હશે અથવા તેમને આ પાત્ર ભજવવા ગમ્યા હશે ??? આજે હીરો પણ વિલનનું પાત્ર કરવા આટલા કેમ ઉત્સુક હોય છે ? પાત્ર ભલે ગમ્મે તે હોય, પણ તે રીયલ લાઈફમાં અફેકટેડ ના હોવું જોઈએ.